b'\n_START_ARTICLE_\nNyhedskriterier\n_START_PARAGRAPH_\nNyhedskriterierne eller nyhedsv\xc3\xa6rdier er en r\xc3\xa6kke kriterier eller v\xc3\xa6rdier for, hvad der er en god nyhed. Nordm\xc3\xa6ndene Johan Galtung og Mari Holmboe Ruge var de f\xc3\xb8rste til at beskrive, hvilke nyhedskriterier, der findes. Andre forskere s\xc3\xa5 som danske Gitte Gravengaard eller Tony Harcup og Deirdre O\'Neill har ligeledes udarbejdet en serie kriterier men alle med rod i Galtung og Ruges arbejde.\n_START_SECTION_\nGaltung og Ruge\n_START_PARAGRAPH_\nJohan Galtung og Mari Holmboe Ruge fokuserer frekvens, t\xc3\xa6rskelv\xc3\xa6rdi, entydighed, meningsfuldhed, forudsigelighed, noget uventet, kontinuitet, komposition, samt referencer til elitenationer, elitemennesker, personer, samt noget negativt. Frekvens er et sp\xc3\xb8rgsm\xc3\xa5l om, at en begivenhed har st\xc3\xb8rre chance for at blive valgt, s\xc3\xa5fremt den finder sted og afsluttes indenfor et medies udgivelsesrytme. Intensitet drejer sig om eksempelvis antal dr\xc3\xa6bte, hvor entydighed siger sig selv. En flertydig nyhed har sv\xc3\xa6rere ved at n\xc3\xa5 medierne. Meningsfuldhed eller det at en nyhed er kulturelt t\xc3\xa6t p\xc3\xa5 er at foretr\xc3\xa6kke frem for fjerne nyheder. Hvis det er muligt at forudsige en nyhed, er det at foretr\xc3\xa6kke. Uventede nyheder har ligeledes en st\xc3\xb8rre chance for at n\xc3\xa5 frem til mediernes spalteplads. Det samme g\xc3\xa6lder kontinuitet eller den allerede omtalte nyhed. Hvis en nyheds komposition eller hvis den passer godt ind i sammens\xc3\xa6tningen af et nyhedsprodukt, vil den ligeledes v\xc3\xa6re at foretr\xc3\xa6kke. Galtung og Ruge forholder sig ogs\xc3\xa5 til nyhedens referencer til elitenationer, det vil typisk sige nationer i fokus. Elitemennesker er kendte. Personer foretr\xc3\xa6kkes over en abstrakt nyhed. Det negative foretr\xc3\xa6kkes generelt over det positive.\n_START_SECTION_\nVISAK\n_START_PARAGRAPH_\n\xc3\x98stlyngen og \xc3\x98vreb\xc3\xb8 (1998) oplister fem kriterier, der tilsammen udg\xc3\xb8r det, der typisk kaldes for VISAK kriterierne. Det f\xc3\xb8rste kriterium har at g\xc3\xb8re med v\xc3\xa6sentlighed. En nyhed skal tilstr\xc3\xa6bes at v\xc3\xa6re v\xc3\xa6sentlig i forhold til det samfund, som et p\xc3\xa5g\xc3\xa6ldende medie h\xc3\xb8rer til. Identifikation, derimod, har at g\xc3\xb8re med borgernes evne til enten kulturelt, socialt, eller geografisk at identificere sig med den p\xc3\xa5g\xc3\xa6ldende historie. Sensationen kr\xc3\xa6ver, at der er tale om noget nyt. Aktualitet kr\xc3\xa6ver at det er oppe i tiden, og understreger vigtigheden af en problemstilling. Sidst men ikke mindst Konflikt. Historien skal indeholde en konflikt mellem to eller flere parter._NEWLINE_De 5 nyhedskriterier, som er de journalistiske grundprincipper bruges af alle journalister. Dette er b\xc3\xa5de bevidst og ubevidst. VISAK d\xc3\xa6kker over: V\xc3\xa6sentlighed, identifikation, sensation, aktualitet og konflikt._NEWLINE_V\xc3\xa6sentlighed: Indholdet skal v\xc3\xa6re v\xc3\xa6sentligt for modtageren, og skal ogs\xc3\xa5 v\xc3\xa6re v\xc3\xa6sentligt for det omtalte medieprodukt. Kvalitet og v\xc3\xa6sentlighed er ikke det samme._NEWLINE_Identifikation: Det er centralt for ethvert journalistisk produkt, at modtageren kan identificere sig med det fortalte. Modtagerens skal kunne forestille sig selv at v\xc3\xa6re i situationen, og kunne s\xc3\xa6tte sig ind i hovedpersonens tankegang og handlem\xc3\xb8nstre. Det er vigtigt, at modtageren forst\xc3\xa5r hovedpersonen, eller det hovedpersonen oplever som minimum. Modtageren er allerede kendt, da avisen eller tv-stationen bliver valgt p\xc3\xa5 baggrund af modtagerens verdensforst\xc3\xa5else._NEWLINE_Sensation: Det skal v\xc3\xa6re nyt og overraskende. Det m\xc3\xa5 meget gerne v\xc3\xa6re dramatisk eller us\xc3\xa6dvanligt. Det prim\xc3\xa6re er, at det skal overraske modtageren og tiltr\xc3\xa6kke manges opm\xc3\xa6rksomhed. Fx er breaking news ofte sensationelle._NEWLINE_Aktualitet: Det g\xc3\xa6lder om at v\xc3\xa6re f\xc3\xb8rst med nyhederne. Og gerne indenfor 24 timer. Det er et grundl\xc3\xa6ggende nyhedskriterie, og konkurrencen om nyheder er i dag rettet mod digitale nyheder, der leverer breaking news hvert minut p\xc3\xa5 internettet._NEWLINE_Konflikt: Konflikter er sp\xc3\xa6ndende og underholdende. Konflikter s\xc3\xa6lger. Store eller sm\xc3\xa5, det hele virker. Konflikter mennesker imellem, konflikter mellem mennesker og virksomheder. Det er ikke v\xc3\xa6sentligt. Det det handler om, er den gode historie, om m\xc3\xa5den den bliver fortalt p\xc3\xa5, samt det drama der indg\xc3\xa5r.\n_START_SECTION_\nHarcup og O\'Neill\n_START_PARAGRAPH_\nHarcup og O\'Neill opdaterer Galtung og Ruges nyhedskriterier. I stedet for blot at h\xc3\xa6fte sig ved kendte, deler de elitebegrebet op i en magt-elite, hvilket svarer til magtfulde mennesker, organisationer eller institutioner, og ber\xc3\xb8mtheder. Derudover fokuserer de p\xc3\xa5 underholdning eller sex, human interest, dyr etc. Overraskelser f\xc3\xb8lger Galtung og Ruges konceptualisering af det uforventede. Det samme g\xc3\xb8r de d\xc3\xa5rlige nyheder, men modsat Galtung og Ruge samt Gravengaard, h\xc3\xa6fter Harcup og O\'Neill sig ved den gode nyhed, der typisk f\xc3\xa5r en plads dog sidst i medierne. Omfanget minder om Gravengaards v\xc3\xa6sentlighedsbegreb, relevans om Gravengaards identifikationsbegreb. Opf\xc3\xb8lgning l\xc3\xa6gger sig i k\xc3\xb8lvandet p\xc3\xa5 Galtung og Ruges kontinuitetsbegreb. Avis-dagsordenen minder om kompositionsbegrebet.\n_START_SECTION_\nTabloidpressen og nyhedskriterierne\n_START_PARAGRAPH_\nTabloidpressen er kendtegnet ved en anvendelse af s\xc3\xa6rligt sensationspr\xc3\xa6get nyhedsmateriale. Den britiske avis, The Sun anvendte if\xc3\xb8lge Harcup og O\'Neill i h\xc3\xb8j kriterierne "reference til eliter", "referencer til personer", "referencer til noget negativt" og "utvetydighed". If\xc3\xb8lge samme unders\xc3\xb8gelse, anvendte Daily Mail prim\xc3\xa6rt "utvetydighed", "referencer til elite", "reference til noget negativt og "reference til personer".'